Paterna impulsa una Comissió de Coordinació en el Barri de la Coma de Paterna
17/09/2015

# Paterna impulsa una Comissió de Coordinació en el Barri de la Coma de Paterna

[![Paterna impulsa una Comissió de Coordinació en el Barri de la Coma de Paterna](/images/noticias/2015/09/alcalde-la-caixa.jpg)](/images/noticias/2015/09/alcalde-la-caixa.jpg)

17.09.2015

El primer edil planteja a la directora general de Política Inclusiva la convocatòria d’un òrgan permanent de treball que es reunirà en el mes d’octubre

L’alcalde de Paterna, Juan Antonio Sagredo, impulsarà una Comissió de Coordinació en el Barri de La Coma, que tindrà caràcter permanent, i en el qual participaran distintes conselleries de la Generalitat Valenciana. Així s’ha acordat en la trobada que el primer edil ha mantingut esta setmana amb la directora general de Política Inclusiva, Helena Ferrando, en el que s’ha consensuat un full de ruta i s’han adquirit compromisos conjunts.

La Comissió de Coordinació es reunirà el pròxim mes d’octubre i serà convocada per la mateixa directora general de Política Inclusiva, Helena Ferrando. En ella, diferents conselleries, les competents en matèries de Sanitat, Educació, Vivenda, Benestar Social i Ocupació, fomentaran i avaluaran projectes concrets que s’implementaran en este Barri d’Acció Preferent.

L’objectiu, tal com ha explicat l’alcalde de Paterna, és reprendre el sentir originari del Decret 157/1988 d’11 d’octubre, pel qual s’establia un Pla Conjunt d’Actuació en Barris d’Acció Preferent, implicant en reunions multilaterals a tots els actors que revitalitzaran la Coma. “El nostre objectiu serà posar fi a una situació de marginalitat, fruit de l’acció coordinada i permanent entre diferents administracions” ha explicat Juan Antonio Sagredo.

Així mateix, el Govern valencià s’ha compromés a activar esta Comissió de Coordinació, òrgan en què s’acordaran mesures adequades que lluiten contra la marginació, la desagregació i la desocupació. “La comissió promourà propostes que primen el preventiu sobre el beneficoassistencial, treballant directament amb les persones i entitats amb experiència en el barri”, ha subratllat el primer edil.

Reunió de La Caixa amb la Fundació Secretariat Gitano

L’alcalde de Paterna, Juan Antonio Sagredo, ha participat també este matí d’una reunió convocada per a consolidar la sostenibilitat del projecte d’intervenció comunitària en el municipi de Paterna. Una trobada convocada per la Fundació Secretariat Gitano de Paterna en el qual col•labora La Caixa.